Ho lokisoa matla. Lijo li lokela ho tlatsoa ka lijana le livithamine tse bonolo. 11 Bjale setšhaba sa thoma go ngongoregela Jehofa bjalo ka batho bao ba llago ka bošula bjoo bo ba wetšego.+ Ge Jehofa a ekwa seo, bogale bja gagwe bja tuka gomme mollo wa Jehofa wa ba tukela ke moka wa tšhuma ba bangwe ba bona pheletšong ya mešaša.+ 2 Ge batho ba be ba llela Moshe, yena o ile a lopa Jehofa+ gomme mollo wa hwelela. 3 Leina la lefelo leo la bitšwa Thabera,*+ ka gobane mollo wa Jehofa o be o ba tšhumile. 4 Lešaba la mahlakanasele+ leo le bego le le gare ga bona la bonagatša kganyogo ya lona ya boithati+ gomme bana ba Isiraele le bona ba buša ba lla ke moka ba re: “Ke mang a tlago go re nea nama ra ja?+ 5 Re gopola hlapi yeo re bego re eja kua Egipita re fo e hwetša feela,+ le diphara, magapu, diliki, dieie le konofolo. 6 Bjale meoya ya rena e a fokola. Mahlo a rena ga a bone selo ge e se manna feela.”+ 7 Manna+ a be a swana le pewana e tšhweu+ gomme ponagalo ya ona e etša ya boreku bjo bo bitšwago deliamo.+ 8 Batho ba be ba tlala gohle ba a topa,+ ba a šila ka ditšhilo goba ba a setlela ka lehudung, ke moka ba a fufutša ka dipitšeng+ goba ba apea dinkgwa tša nkgokolo ka ona. Tatso ya ona e be e etša ya senkgwa se se nago le swikiri se se tswakilwego le makhura.+ 9 Ge phoka e be e nele mešašeng bošego, manna a be a wela godimo ga yona.+ 10 Moshe a kwa batho ba lla malapeng a bona, yo mongwe le yo mongwe a lla a le mojakong wa tente ya gagwe. Bogale bja Jehofa bja ba tukela o šoro,+ gomme seo ya ba se sebe mahlong a Moshe.+ 11 Ke moka Moshe a re go Jehofa: “Ke ka baka la’ng o tlišetša nna mohlanka wa gago tše mpe, le gona ke ka baka la’ng ke se ka hwetša kgaugelo mahlong a gago ka ge e le mo o nthwešitše morwalo wa setšhaba se ka moka?+ 12 A ke nna ke ilego ka ima batho ba setšhaba se ka moka? A ke nna ke ba belegego+ mo e bilego o ka mpotša gore: ‘Ba kuke sehubeng sa gago, feela bjalo ka ge moledi a kuka lesea le le amušwago,’+ ke ba iše nageng yeo o e enetšego borakgolokhukhu ba bona?+ 13 Ke tla tšea kae nama ya go nea setšhaba se ka moka? Gobane se dulela go ntelela se re: ‘Re fe nama re je!’ 14 Nka se kgone go rwala setšhaba se ka moka ke nnoši, ka gobane se nkimela o šoro.+ 15 Ka gona ge e ba o ntshwara ka tsela ye, gona mpolaye hle.+ Ge e ba ke hweditše kgaugelo mahlong a gago, gona dira gore ke se bone masetlapelo a a ka.” 16 Ke moka Jehofa a re go Moshe: “Nkgobokeletše banna ba masomešupa go tšwa go banna ba bagolo ba Isiraele,+ bao o tsebago gore ke banna ba bagolo ba setšhaba le bahlankedi ba sona+ gomme o ba tliše tenteng ya kopano, ba eme moo le wena. 17 Ke tla theoga+ gore ke tle ke bolele le wena moo;+ ke tla tšea o mongwe wa moya+ wo o lego go wena ka o bea go bona. Ba tla go thuša go rwala morwalo wa setšhaba se gore o se ke wa o rwala o nnoši.+ 18 O botše setšhaba o re: ‘Ikgethagatšeng bakeng sa letšatši la gosasa+ ka ge le tla ja nama gobane le lletše Jehofa ka ditsebeng,+ la re: “Ke mang a tlago go re nea nama ra ja, gobane re be re iketlile kua Egipita?”+ Jehofa o tla le nea nama la ja.+ 19 Le ka se e je letšatši letee goba matšatši a mahlano goba a lesome goba a masomepedi, 20 eupša le tla eja kgwedi ka moka go fihlela e etšwa ka dinko tša lena e bile e le tenne,+ ka gobane le ganne Jehofa, yena yo a lego gare ga lena, la lla pele ga gagwe, la re: “Go re’ng re tšwile Egipita?”’”+ 21 Ke moka Moshe a re: “Mo setšhabeng se ke nago le sona go na le banna ba dikete tše makgolotshela (600 000)+ bao ba sepelago ka maoto, eupša wena o itše: ‘Ke tla ba nea nama gomme ba eja kgwedi ka moka’! 22 A ba tla hlabelwa mehlape ya dihuswane le ya dikgomo gore nama yeo e ba lekane?+ Goba na ba tla swarelwa dihlapi ka moka tša lewatle gore nama yeo e ba lekane?” 23 Ge Moshe a re’alo Jehofa a re go yena: “A seatla sa Jehofa ke se se kopana?+ Bjale o tla bona ge e ba seo ke se bolelago se tla go diragalela goba se ka se go diragalele.”+ 24 Ka morago ga moo Moshe a ya a botša setšhaba mantšu ao a Jehofa. A kgoboketša banna ba masomešupa go tšwa go banna ba bagolo ba setšhaba gomme a ba emiša go dikologa tente.+ 25 Ke moka Jehofa a theoga a le lerung+ gomme a bolela le yena+ a ba a tšea o mongwe wa moya+ wo o bego o le mo go yena a o tsenya go yo mongwe le yo mongwe wa banna ba bagolo ba masomešupa. Ya re gateetee ge moya o dutše godimo ga bona, ba dira tšeo baporofeta ba di dirago; eupša ba se sa dira seo gape.+ 26 Bjale ba babedi ba banna bao ba be ba šetše mešašeng. Leina la yo mongwe e be e le Eledada gomme la yo mongwe e le Medada. Moya wa dula godimo ga bona ka ge ba be ba le gare ga bao ba ngwadilwego eupša ba be ba sa ya tenteng. Le bona ba dira tšeo baporofeta ba di dirago ba le moo mešašeng. 27 Lesogana le lengwe la kitima la ya la begela Moshe la re: “Kua mešašeng Eledada le Medada ba dira tšeo baporofeta ba di dirago!” 28 Ke moka Joshua morwa wa Nuni, modiredi+ wa Moshe go tloga bosoganeng bja gagwe a fetola a re: “Moshe mong wa ka, ba thibele!”+ 29 Eupša Moshe a re go yena: “A o a nkhufegela? O se ke wa dira bjalo, ke duma ge nkabe batho ba Jehofa ka moka e be e le baporofeta ka gobane Jehofa o be a tla tsenya moya wa gagwe go bona!”+ 30 Ka morago Moshe a leba mešašeng, yena gotee le banna ba bagolo ba Isiraele. 31 Gwa tsoga phefo+ e tšwago go Jehofa gomme ya ntšha dikhwiri lewatleng+ ya di phatlalatša mešašeng monabo wa leeto la letšatši ka thoko ye le monabo wa leeto la letšatši ka thoko yela, tša phatlalala gohle go dikologa mešaša. Mokgobo wa tšona e be e le wa bophagamo bja dikubiti* tše e ka bago tše pedi go tloga fase. 32 Batho ba hlwa ba eme letšatši leo ka moka le bošego ka moka le letšatši ka moka le le latelago ba kgobela dikhwiri. Yo a bego a kgobokeditše tše dinyenyane o be a tladitše dinkgo*+ tše lesome. Ba di anega gohle go dikologa mešaša. 33 Nama e be e sa le menong a bona,+ pele ba ka e sohla, ge bogale bja Jehofa bo tukela+ setšhaba seo. Jehofa a bolaya setšhaba seo ka bontši.+ 34 Lefelo leo la reelwa leina la Kibirothe-hatafa,*+ ka gobane ke moo ba boloketšego batho bao ba bontšhitšego kganyogo ya boithati.+ 35 Setšhaba sa tloga Kibirothe-hatafa sa ya Hatserothe gomme sa dula moo Hatserothe.+